text: Бизнес | Близки на бившия финансов министър на Гърция отрекоха да са били в списъка "Лагард" - Dnevnik.bg
  21:35, 09 яну 13 , 2120
  Близките на бившия гръцки министър на финансите Георгиос Папаконстантину, който е в центъра на скандал около списъка Лагард, отрекоха да са замесени в случая, предаде АФП. Те дадоха днес показания пред финансови прокурори в качеството на "заподозрени" свидетели.
  Скандалът около списъка с притежатели на сметки в швейцарския клон на банка Ейч Ес Би Си (HSBC) се разрасна, след като стана ясно, че изпратения още през 2010 г. от Париж списък е бил променен и от него са извадени роднини на тогавашния министър на финансите Георгиос Папаконстантину.
  При излизането си от Службата за борба с финансовите престъпления адвокатката Елени Папаконстантину увери, че банковите й сметки в Швейцария, които през 2007 г. са били на стойност 1,2 милиона долара, са напълно законни и отрече да е искала от своя братовчед - министър на финансите през 2009 г., да укрие тези сметки.
  Елени Папаконстантину бе изслушана като "заподозрян" свидетел във връзка с четири обвинения, сред които данъчни измами и морално подстрекателство към фалшификация на документ. Заедно с нея бяха изслушани нейният съпруг и съпругът на сестра й. Техният адвокат Георгиос Стефанакис също заяви, че случаят не засяга неговите клиенти.
  Самият Папаконстантину отрече да е променял списъка и се определи като изкупителна жертва. Неговата партия ПАСОК го изключи от състава си.
  Междувременно управляващата коалиция на премиера Андонис Самарас поиска да се създаде парламентарна комисия, която да разследва вината на Папаконстантину. Опозиционната Коалиция на радикалната левица СИРИЗА обаче иска комисията да разследва и лидера на социалистическата ПАСОК Евангелос Венизелос, който пое поста от Папаконстантину.
  Започна делото срещу бившия гръцки финансов министър Папаконстантину заради "Списъка Лагард"
  Гръцката прокуратура повдигна обвинения срещу трима бивши министри
  Повечето гърци смятат, че правителството прави малко в борбата с корупцията
  Гръцкият парламент одобри наказателно разследване срещу Папаконстантину
  Гръцки партии искат разследване и срещу Папандреу и Пападимос за списъка "Лагард"
  Рейтинг: 696 21:38, 09 яну 13 Весело
  Оставаше пък да не отрекат...
  Рейтинг: 825 21:39, 09 яну 13 Весело
  Рейтинг: 1023 02:57, 10 яну 13 Любопитно
  Интересно ми е какво може да каже г-жа Лагард по въпроса. Списъкът явно е претърпял промени в гръцки ръце. Къде е оригинала? Той ще даде отговор, ама май има доста заинтересовани да се потули това-онова от списъка.